Komisijos reglamentas (EB) Nr. 169/2000
2000 m. sausio 25 d.
iš dalies keičiantis Reglamentą (EB) Nr. 280/98, nukrypstantį nuo kai kurių Tarybos reglamento (EB) Nr. 2597/97 nuostatų, nustatančių papildomas taisykles dėl bendro geriamam pienui skirto pieno ir pieno produktų rinkos organizavimo Suomijoje ir Švedijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Austrijos, Suomijos ir Švedijos stojimo aktą, ypač jo 149 straipsnio 1 dalį,
kadangi:
(1) Tarybos reglamentu (EB) Nr. 2596/97 [1] su pakeitimais, padarytais Reglamentu (EB) Nr. 2703/1999 [2], pratęsiamas laikotarpis, per kurį gali būti priimtos pereinamojo laikotarpio priemonės, palengvinančios perėjimą nuo Austrijoje, Suomijoje ir Švedijoje stojimo metu taikomų susitarimų prie tų, kuriuos lemia bendras rinkos organizavimas. Reikalavimų dėl Suomijoje ir Švedijoje gaminamo geriamojo pieno riebalų kiekio atžvilgiu tas laikotarpis buvo pratęstas nuo 1999 m. gruodžio 31 d. iki 2003 m. gruodžio 31 d.
(2) Reikia atitinkamai išplėsti Komisijos reglamente (EB) Nr. 280/98 [3] numatytas įgyvendinimo nuostatas.
(3) Šiame reglamente numatytos priemonės atitinka Pieno ir pieno produktų vadybos komiteto nuomonę.
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 280/98 1 straipsnyje žodžiai "1999 m. gruodžio 31 d." keičiami žodžiais "2003 m. gruodžio 31 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. sausio 25 d.